Diari Oficial de la Generalitat Valenciana


Sumari del DOGV 9347, del 25-05-2022 (2022/4536)

RESOLUCIÓ de 17 de maig de 2022, de la Conselleria d'Educació, Cultura i Esport, per la qual s'autoritza el trasllat d'instal·lacions al centre privat d'Educació Infantil La Immaculada, de la localitat d'Albaida.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9347

Data del DOGV
:   25-05-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/4536


Data del document
:   17-05-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 17 de maig de 2022, de la Conselleria d'Educació, Cultura i Esport, per la qual s'autoritza el trasllat d'instal·lacions al centre privat d'Educació Infantil La Immaculada, de la localitat d'Albaida. [2022/4536]  
Antecedents de fet  
Primer. L'expedient 2021/285 ha sigut iniciat a instàncies de la part interessada per a sol·licitar una nova autorització del centre privat d'Educació Infantil La Immaculada d'Albaida, codi de centre 52812728, per trasllat d'instal·lacions del centre.  
  
Segon. La Direcció General de Centres Docents va emetre un informe favorable, el 21 de juliol de 2021, respecte a l'adequació de les instal·lacions proposades, quant a espais educatius, al que es disposa en la legislació aplicable.  
  
Tercer. Vista la proposta favorable de la direcció territorial competent d'aquesta Conselleria, que inclou l'informe del servei territorial d'infraestructures educatives de la província, respecte a les instal·lacions, i l'informe de la inspecció territorial d'educació corresponent, respecte a les titulacions del personal docent del centre, de conformitat amb la legislació aplicable.  
  
Fonaments de dret  
Primer. Vista la proposta del director general de Centres Docents i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 7 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i l'Ordre 9/2021, de 7 de maig, de la Conselleria d'Educació, Cultura i Esport, que el desplega, i en virtut de la delegació establida en la Resolució de 13 d'abril de 2022.  
  
Segon. Vista la normativa aplicable als centres educatius privats i de conformitat amb aquesta.  
  
Vistos els antecedents de fet i atesos els fonaments de dret, resolc:  
  
  
Primer  
Autoritzar el trasllat d'instal·lacions del centre docent privat que a continuació s'indica, ateses les característiques, ensenyaments i la capacitat màxima que s'assenyalen:  
Codi: 59583763.  
Denominació genèrica del centre: centre privat d'Educació Infantil.  
  
Denominació específica del centre: La Immaculada.  
Titularitat: Parròquia Asunción de Nuestra Señora.  
Anterior domicili: Carrer de la Verge de Gràcia, núm. 18.  
Nou domicili: Carrer del Pòssit, núm.6.  
Localitat: Albaida.  
Província: València.  
Ensenyaments que s'autoritzen:  
3 unitats d'educació infantil de segon cicle amb 75 llocs escolars.  
  
- 1 unitat per a xiquets de 3-4 anys amb 25 llocs escolars.  
- 1 unitat per a xiquets de 4-5 anys amb 25 llocs escolars  
- 1 unitat per a xiquets de 5-6 anys amb 25 llocs escolars.  
  
Segon  
Aquesta resolució tindrà els efectes acadèmics a l'inici del pròxim curs escolar 2022-2023.  
  
Aquesta autorització donarà lloc a les inscripcions corresponents en el Registre de Centres Docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes comptador des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 17 de maig de 2022.- El secretari autonòmic d'Educació i Formació Professional (p. d. R 13.04.2022): Miguel Soler Gracia.